Diari Oficial de la Generalitat Valenciana


Sumari del DOGV 4088, del 18-09-2001 (2001/8996)

ORDRE de 31 d'agost de 2001, del conseller de Justícia i Administracions Públiques, per la qual es designa vocal de la Comissió Gestora de l'entitat d'àmbit territorial inferior al municipi del Perelló (Sueca).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4088

Data del DOGV
:   18-09-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/8996


Organisme emissor
:   Conselleria de Justícia i Administracions Públiques

Tipus de document
:   Ordre

ORDRE de 31 d'agost de 2001, del conseller de Justícia i Administracions Públiques, per la qual es designa vocal de la Comissió Gestora de l'entitat d'àmbit territorial inferior al municipi del Perelló (Sueca). [2001/A8996]
  
El conseller de Justícia i Administracions Públiques, mitjançant l'Ordre de 18 de novembre de 1999, va constituir la Comissió Gestora de l'entitat local d'àmbit territorial inferior al municipi del Perelló, municipi de Sueca, i va designar els vocals que la integren.
  
Mitjançant un escrit dirigit a l'esmentada Comissió Gestora, del dia 30 de maig passat, el senyor Enrique Marco Figueres, designat vocal d'aquesta en representació del Partit Independent Perelló-Mareny, va comunicar la seua renúncia al càrrec. Requerit l'esmentat partit polític perquè designara un nou representant, ho va fer en la persona del senyor Vicente Pascual Moreno Martí, el qual, amb els requisits exigits per a ocupar-lo, va acceptar la designació.
  
L'article 199 de la Llei Orgànica 5/1985, de 19 de juny, de Règim Electoral General, remet la regulació del règim electoral dels òrgans de les entitats locals d'àmbit territorial inferior al municipi a la normativa que dicten les comunitats autònomes. En aquest sentit, el Decret 102/1988, de 18 de juliol, del Consell de la Generalitat Valenciana, pel qual es regula la constitució de les comissions gestores d'aquelles entitats locals, disposa en l'article 4, apartat segon, que en el cas de produir-se vacants en aquests òrgans, seran designats nous vocals pel procediment establert en l'article 1, que atribueix aquesta potestat al conseller de Justícia i Administracions Públiques.
  
En conseqüència, ateses les prescripcions contingudes en el Decret 102/1988, de 18 de juliol, del Consell de la Generalitat Valenciana, i fent ús de les facultats que em confereix l'article 1 d'aquesta norma
  
ORDENE
  
Article únic
  
Designar el senyor Vicente Pascual Moreno Martí com a vocal de la Comissió Gestora de l'entitat local d'àmbit territorial inferior al municipi del Perelló, municipi de Sueca, en representació del Partit Independent Perelló-Mareny.
  
Contra aquesta resolució, que posa fi a la via administrativa es podrà interposar, amb caràcter potestatiu, un recurs de reposició, davant del mateix òrgan que ha dictat l'acte, en el termini d'un mes comptat des de l'endemà al de la notificació, o bé, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà al de la notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que puga exercitar-se qualsevol altre recurs o acció que s'estime procedent.
  
València, 31 d'agost de 2001
  
El conseller de Justícia i Administracions Públiques,